**PREDKLADACIA SPRÁVA**

V súlade s § 34a odsek 3 a 4 zákona č. 330/1991 Zb. v znení neskorších predpisov predkladáme na rokovanie Národnej rady Slovenskej republiky Výročnú správu Slovenského pozemkového fondu za rok 2017.

Predkladaný materiál obsahuje textovú časť, ktorá hodnotí plnenie úloh Slovenského pozemkového fondu v roku 2017 vrátane tabuľkových príloh.

Audítorská spoločnosť EKORDA, s.r.o., Révová 45, Bratislava overila Výročnú správu fondu zostavenú za rok 2017. Dodatok správy nezávislého audítora o overení výročnej správy zostavenej za rok 2017 je súčasťou predkladaného materiálu.

Rada pozemkového fondu dňa 19. apríla 2018 prerokovala v súlade   
s § 35a zákona č. 330/1991 Zb. v znení neskorších predpisov Výročnú správu Slovenského pozemkového fondu za rok 2017 a uznesením č. 2580 odporučila štatutárnemu orgánu Slovenského pozemkového fondu predložiť výročnú správu na rokovanie Národnej rady Slovenskej republiky.